Príloha č. 3 – Použité pojmy a skratky

Slovník použitých pojmov 

autentizácia	Časť procesu prihlasovania sa oprávneného užívateľa do informačného systému, kedy oprávnený užívateľ preukazuje, že je naozaj tým užívateľom, ktorého menom sa prihlasuje.	
autorizácia	Časť procesu prihlasovania sa oprávneného užívateľa do informačného systému, kedy si oprávnený užívateľ vyberá niektorú z rolí, ktoré má povolené zastávať v informačnom systéme.	
bezpečná infraštruktúra	V tomto prípade sa uvedené slovné spojenie používa na opis rozsiahlej informatickej infraštruktúry v podobe komplexnej počítačovej siete vrátane Internetu, do ktorej sú implementované jasné pravidlá na ochranu prenášaných údajov. úroveň ochrany dosahuje požadovanú výšku.	
controlling procesov	Jedná sa o  riadiacu aktivitu, ktorá na základe kontrolnej spätnej väzby zabezpečí, aby procesy prebiehali správne podľa ich definície alebo časom došlo k ich modifikácii (želanej alebo neželanej).	
CT	Computer Tomography. Diagnostická metóda, ktorej výstupom je skupina obrázkov, ktoré predstavujú obraz rezu ľudským telom v definovanom mieste. Sníma sa intenzita röntgenových lúčov po prechode ľudským telom. Zdroj lúčov a snímač sa pohybujú počas snímku po kruhovej dráhe okolo tela pacienta. Na rozdiel od klasickej röntgenovej snímky sa výstupný obraz z CT matematicky vypočítava na základe maticových operácií. Ľudovo sa tento spôsob vyšetrenia nazýva cétéčko.	
elektronický identifikátor	Jedná sa o jednu z funkčných vlastností, ktorú štandardne majú elektronické tokeny. Funkcia „elektronický identifikátor“ sa používa v procese identifikácie oprávneného užívateľa informačného systému.	
elektronický token	Špeciálne elektronické zariadenie malých rozmerov (čipová karta, bezdotyková karta, USB token a pod.), ktoré obsahuje procesor a pamäť, má schopnosť komunikovať s informačným systémom a nesie v sebe okrem iných informácií aj informácie, ktoré sa dajú použiť v procese identifikácie a autentizácie oprávneného užívateľa do informačného systému.	
ePrescription	Elektronizovaná forma vystavenia predpisu na lieky, ktorý zostáva v informačnom systéme a prípadne v centrálnom registri uložený v elektronickej podobe.	
formát	V tomto prípade ide o komunikačné rozhrania medzi rôznymi informačnými systémami , ktoré sa používajú v zdravotníctve. Spomínané komunikačné rozhrania sú definované pomocou štandardov (napr. HL7).	
identifikácia	Časť procesu prihlasovania sa oprávneného užívateľa do informačného systému, kedy oprávnený užívateľ oznamuje informačnému systému, pod akým menom bude v informačnom systéme pracovať.	
interoperabilný, interoperabilita	Jedná sa o vlastnosť rôznych informačných systémov navzájom spolu komunikovať cez komunikačné rozhrania definované pomocou štandardov (napr. HL7).

jednotný identifikátor	Jedná sa o  konkrétny typ elektronického identifikátora, ktorý sa jednotne (napríklad v celom štáte) používa na identifikáciu oprávneného užívateľa. Jeho nositeľom je spravidla elektronický token, ktorého grafické prevedenie môže paralelne slúžiť na štandardnú (použitím očí, prečítaním) alebo kombinovanú (použitím čiarového kódu) identifikáciu osoby (napr. elektronický občiansky preukaz).	
MR	Magnetická rezonancia. Diagnostická metóda, ktorej výstupom je obrázok alebo skupina obrázkov, ktoré predstavujú obraz rezu ľudským telom v definovanom mieste. Diagnostická metóda funguje na základe snímania magnetickej rezonancie elektrónov a výstupný obraz sa podobne ako u CT matematicky vypočítava.	
near on – line monitoring	Jedná sa o proces monitorovania informačného systému s cieľom odhaliť čo najskôr (near – online = skoro ihneď) jeho poruchu a upozorniť na ňu správcu informačného systému.	
PACS	Informačný systém na podporu rádiologických vyšetrení, ktorý vytvára archív výstupných obrázkov z diagnostických zariadení v elektronickej podobe, umožňuje ich následné vyhľadávanie, zasielanie, komunikáciu s klinickým informačným systémom a má ďalšie vlastnosti.	
paradigma	Základná myšlienková konštrukcia, o ktorej pravdivosti sa nediskutuje. Nad touto základnou myšlienkovou konštrukciou, považovanou automaticky za pravdivú, sa následne budujú ďalšie predstavy a názory, ktoré vychádzajú z toho, že paradigma je pravdivá.	
PET	Pozitrónová tomografia. Ďalšia z pokrokových diagnostických metód založená na sofistikovaných metódach zisťovania prítomnosti pozitrónov v ľudskom organizme. Na rozdiel od CT alebo MR vie rozlíšiť, ktoré tkanivá sú v štádiu rastu a ktoré momentálne nerastú. Používa sa farebné odlíšenie, výstupný obrázok sa tiež matematicky vypočítava. Používa sa často v kombinácii s CT alebo s MR.	
PKI infraštruktúra	Jedná sa o informačný systém špeciálneho určenia, ktorý môže mať rôzne hierarchie a slúži hlavne na overovanie platnosti digitálnych certifikátov (dajú sa použiť napríklad na digitálne podpísanie elektronického dokumentu) a má mnoho iných funkcií.	
platformová infraštruktúra	Jedná sa o taký pohľad na informačnú infraštruktúru, ktorý hovorí o tom, na akých platformách hardwarových (HP, IBM, Sun, Cisco,...) alebo na akých operačných systémoch (Microsoft Windows, Unix, Linux, ...) je informačná infraštruktúra postavená.	
prezentačná vrstva eHealth	Jedná sa o tú časť informačných systémov tvoriacich eHealth, ktoré sú z funkčného hľadiska zodpovedné za zobrazovanie spracovaných údajov na monitoroch alebo na tlačiarňach alebo na iných koncových zariadeniach podobného typu.	
register	Špeciálny informačný systém veľmi úzkeho zamerania, ktorý obhospodaruje databázu skupiny navzájom súvisiacich údajov(napríklad chlopňový register).	
SWOT analýza	Analýza silných stránok (s- strength), slabých stránok (w – weak), príležitostí (o – oportunity) a hrozieb (t – threat) konkrétneho projektu.	
USG	UltraSonoGrafia – diagnostická metóda, ktorá na zobrazenie tkanív v ľudskom tele používa ultrazvuk. Ľudovo sa jej hovorí sono.	
vysokoúrovňový procesný model	V tomto prípade sa jedná o model prebiehajúcich procesov pri použití vysokej miery abstrakcie. 	

Zoznam použitých skratiek 

DkNPR	Dodatok k Národnému programu reforiem Slovenskej republiky	
EDS	Život zachraňujúca zostava pacientskych údajov (emergency data set)	
EHR	Elektronický zdravotný záznam (electronic health record)	
EÚ	Európska únia	
HIN	Health Information Network	
HISA	Health Informatics Service Architecture	
IKT	Informačné a komunikačné technológie	
IS	informačný systém, informačné systémy	
ISVS	Informačný systém verejnej správy	
LF	Lekárske Fakulty	
MZ SR	Ministerstvo zdravotníctva Slovenskej republiky	
NCZI	Národné centrum zdravotníckych informácií	
NKIVS	Národná koncepcia informatizácie verejnej správy	
NSRR	Národný strategický rámec Slovenskej republiky	
NTS	Národná transfúzna služba	
NZIS	Národný zdravotnícky informačný systém	
NZP	Národný zdravotný portál	
OI MZ SR	Odbor informatiky MZ SR	
OPIS	Operačný program informatizácie spoločnosti	
OPZ	Operačný program zdravotníctvo	
PoZS	Poskytnutá zdravotná starostlivosť	
PPP	Partnerstvo verejného a súkromného sektora (private  - public partnership)	
PrZs	Prijímateľ zdravotnej starostlivosti	
PZS	Poskytovateľ zdravotnej starostlivosti	
SIVS	Stratégia informatizácie verejnej správy	
SOA	Software Open Architecture	
ÚDZS	Úrad pre dohľad nad zdravotnou starostlivosťou	
ÚVZ	Úrad verejného zdravotníctva	
ZEP	Zaručený elektronický podpis	
ZP	Zdravotné poisťovne	
ZS	Zdravotná starostlivosť